Ego B[ernardus], decanus Barri, notum facio omnibus presentes litteras inspecturis quod Haymonet de Arenteriis, laborans in extremis, concedit Deo et beate Marie et monialibus Aurei Montis, laudante matre sua et uxore sua Marguerite, unam quartam olei solvendam singulis annis in dominica Bordarum. Quicumque vero tenuerit vineam suam que est sita en Lavaul juxta vineam Christiani Regnaut, dictam quartam olei solvere tenebitur. Et ut ratum habeatur, sigilli mei munimine roboravi. Actum est hoc anno gratie Mo CCo octavo decimo.